L'Oficina Catalana del Canvi Climàtic (OCCC), va visitar les instal·lacions de Driving Events i Driving Events i Logístics (Osona), el 27 de novembre de 2019, en el marc del Programa d'acords voluntaris per a la reducció d'emissions de GEH.
L'objectiu d'aquestes visites és establir un canal de comunicació directe entre l'organització i l'OCCC per tal de plantejar dubtes, identificar millores i compartir experiències en la reducció d'emissions de GEH i, alhora, verificar in situ tant les dades autodeclarades de l'inventari com les mesures implementades.
Driving Events i Driving Events i Logístics és una empresa d'esdeveniments que es dedica a la gestió i la logística de les Presentacions Internacionals d'Automòbils, ubicada a Sant Miquel de Balenyà (Osona).
Està adherida des de l'any 2012 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions directes derivades del transport propi per carretera en furgonetes i camionetes dièsel.
També inclou les emissions indirectes derivades del consum elèctric, el qual prové de fonts 100% renovables, i altres emissions indirectes derivades del transport extern de viatges comercials en avió i del consum d'aigua.
Les emissions globals s'han mantingut constants entre 2017 i 2018.
El principal motiu és la disminució del 8% de les emissions derivades del transport propi per carretera.
Les emissions derivades del consum elèctric s'han mantingut a 0 gràcies al manteniment de la comercialitzadora elèctrica 100% renovable.
No obstant, les emissions derivades del transport extern de viatges comercials en avió han incrementat un 54% i les emissions derivades del consum d'aigua han incrementat un 7% com a conseqüència d'un increment en l'activitat de l'organització.
Durant la visita s'ha pogut comprovar la implementació de les mesures de reducció d'emissions que fins al moment Driving Events i Logístics ha posat en marxa en el marc del Programa dels acords voluntaris.
Les mesures més significatives que s'has implementat són:
En la visita també es va poder comprovar la implementació d'una mesura de reducció que han plantejat aquest any però que ja estan portant a terme: l'elaboració d'un protocol per tal que els treballadors amb cotxe elèctric puguin carregar-lo en tot moment al carregador de l'empresa.
Comentar que l'organització ha portat a terme altres mesures de reducció que no es veuen reflectides en els inventaris del Programa d'acords voluntaris.
Amb el canvi de seu a Seva, l'organització va instal·lar un "quick charge", un carregador elèctric ràpid, que té places limitades i que es troba a disposició dels treballadors de l'empresa.
També, disposen d'un sistema de recuperació d'aigua.
Per altra banda, l'edifici disposa d'uns bons tancaments, amb doble vidre i cortines ombrejadores.
Tota la il·luminació de les oficines i magatzem és LED i en algunes zones, com els lavabos i vestidors, disposen de sensors de presència.
Finalment, comentar que estan contemplant la possibilitat de seguir avançant cap a la reducció de CO 2 mitjançant la instal·lació de plaques fotovoltaiques per autoconsum.
Cal agrair a l'organització i en especial a Marc Vilahur, assessor extern, i Dani Lladó, responsable de les instal·lacions i departament de compres de Driving Events i Driving Events i Logístics, per la seva col·laboració.